שמואל א' פרק יד'  

יהונתן ומצב פלישתים       {יהונתן לעומת שאול}  {א – כג}

 1.אמונה - "לְכָה וְנַעְבְּרָה אֶל מַצַּב הָעֲרֵלִים הָאֵלֶּה אוּלַי יַעֲשֶׂה יְדֹוָד לָנוּ כִּי אֵין לַידֹוָד מַעְצוֹר לְהוֹשִׁיעַ בְּרַב אוֹ בִמְעָט". 
 לעומת שאול: "רָאִיתִי כִי נָפַץ הָעָם מֵעָלַי וְאַתָּה לֹא בָאתָ לְמוֹעֵד הַיָּמִים וּפלישתים נֶאֱסָפִים מִכְמָשׂ". 
2.מנהיגות-  יונתן יוזם ומושך את הנער עמו: "וַיֹּאמֶר יְהוֹנָתָן אֶל הַנַּעַר ... לְכָה וְנַעְבְּרָה אֶל מַצַּב הָעֲרֵלִים... עֲשֵׂה כָּל אֲשֶׁר בִּלְבָבֶךָ נְטֵה לָךְ הִנְנִי עִמְּךָ כִּלְבָבֶךָ". לעומת שאול (העניו) שנערו יוזם להיכנס ל 'הרואה'.
3.חכמה -  בדיקת כוננות האויב: "הִנֵּה אֲנַחְנוּ עֹבְרִים אֶל הָאֲנָשִׁים וְנִגְלִינוּ אֲלֵיהֶם. אִם כֹּה יֹאמְרוּ אֵלֵינוּ דֹּמּוּ עַד הַגִּיעֵנוּ אֲלֵיכֶם וְעָמַדְנוּ תַחְתֵּינוּ...וְאִם כֹּה יֹאמְרוּ עֲלוּ עָלֵינוּ וְעָלִינוּ כִּי נְתָנָם יְדֹוָד בְּיָדֵנוּ וְזֶה לָּנוּ הָאוֹת". 
האות כאן אינו בקשת אות מופתי אלא אות הגיוני! {כמרגלי משה – "וּמָה הֶעָרִים אֲשֶׁר הוּא יוֹשֵׁב בָּהֵנָּה הַבְּמַחֲנִים אִם בְּמִבְצָרִים"}. 
4.בקשת הסכמת ה' -  "כִּי נְתָנָם יְדֹוָד בְּיָדֵנוּ וְזֶה לָּנוּ הָאוֹת". 
יונתן: באין לו אורים ותומים מחפש רמז ואות להסכמת ה' למעשהו.         
לעומת שאול: "וַיֹּאמֶר שָׁאוּל אֶל הַכֹּהֵן אֱסֹף יָדֶךָ" - י"מ שזלזל שאול בכהן במעשהו זה. 

דרך הישועה – שלוב תעוזה עם יד ה'
מצב פלישתים יושב על הצוק לשמור מפני תקיפת כוחות שאול מנחל מכמש. הפלישתים בשאננות גמורה, ולכן הם מזלזלים ביהונתן ונערו: "הִנֵּה עִבְרִים יֹצְאִים מִן הַחֹרִים אֲשֶׁר הִתְחַבְּאוּ שָׁם". ומיד נותנים להם אישור לעלות: "וַיֹּאמְרוּ עֲלוּ אֵלֵינוּ וְנוֹדִיעָה אֶתְכֶם דָּבָר". 
יהונתן מכה כ - 20 איש! אמנם הרבה, אבל מזה עדיין אין ישועה. וכאן נכנסת ההתערבות האלוקית: "וַתְּהִי  חֲרָדָה 1. בַמַּחֲנֶה  2.בַשָּׂדֶה 3. וּבְכָל הָעָם הַמַּצָּב  4. וְהַמַּשְׁחִית חָרְדוּ גַּם הֵמָּה   5. וַתִּרְגַּז הָאָרֶץ וַתְּהִי לְחֶרְדַּת אֱלֹהִים".  מעשהו של יונתן גורם תגובת שרשרת הולכת ומתעצמת בחמשה שלבים.
מחנה המשחית הפלישתי  מרוחק מעט ממכמש ואינו בדיוק מה התרחש בעורפו, הוא מורכב מחילות שונים שהתאספו מאחורי פלישתים ושכרם מובטח בביזה של  ישראל (כך היה נהוג בתקופת המקרא- עי' שעורים על ספר שופטים). במצב כזה כל הפתעה והתערערות קטנה בביטחון גורמת לחשדנות בין הפלגים שהתאספו יחד והסיכוי למהומה  גדול: "וְהִנֵּה הָיְתָה חֶרֶב אִישׁ בְּרֵעֵהוּ מְהוּמָה גְּדוֹלָה מְאֹד".   
י"מ ש"וַתִּרְגַּז הָאָרֶץ" זוהי רעידת אדמה שפקדה את האזור ברגעים אלו והוסיפה למהומה. 
  ^"וְהָעִבְרִים ... אֲשֶׁר עָלוּ עִמָּם בַּמַּחֲנֶה סָבִיב וְגַם הֵמָּה לִהְיוֹת עִם יִשְׂרָאֵל אֲשֶׁר עִם שָׁאוּל וְיוֹנָתָן" -  העברים [=כינוי ליהודים בפי הפלישתים] שנאלצו לשרת בתוך מחנה הפלישתי קמו גם כן על משעבדיהם כגייס חמישי. 
  ^"וְכֹל אִישׁ יִשְׂרָאֵל הַמִּתְחַבְּאִים בְּהַר אֶפְרַיִם שָׁמְעוּ כִּי נָסוּ פלישתים וַיַּדְבְּקוּ גַם הֵמָּה אַחֲרֵיהֶם בַּמִּלְחָמָה" – מצטרפים למרדף אנשי ישראל שהתחבאו בהרים.
^"וַיּוֹשַׁע יְדֹוָד בַּיּוֹם הַהוּא אֶת יִשְׂרָאֵל וְהַמִּלְחָמָה עָבְרָה אֶת בֵּית אָוֶן" – לשון ישועה כבתקופת השופטים. אין זכות לישראל ליותר מזה!
הערה : שאול כשמו הוא שאול לישראל, בקשו אותו לפני זמנו, וקיבלו אותו בהשאלה לפני זמנו! 








חרם שאול  {כה – מה}
השלב הראשון של המערכה הוא שלב ההבקעה. {ההפתעה והמהומה שנוצרה במחנה פלישתים}. 
השלב השני הוא הרדיפה אחר האויב והכאתם. שאול סובר אין זמן להתיישב ולאכול. יש לרדוף באויב ולהכותו בעודו נסוג ואינו מאורגן.  הזמן משחק לרעת הרודפים והחושך מתקרב. {למד ממעשה גדעון – הלוחמים שהתכופפו לשתות והנשק אליהם באלה יושיע ה'!}
מאידך סובר יונתן שיש לתת ללוחמים לטעום בלבד {לא לסעוד!} מן הדבש. "רְאוּ נָא כִּי אֹרוּ עֵינַי כִּי טָעַמְתִּי מְעַט דְּבַשׁ הַזֶּה", אומר יונתן לסובבים אותו. הדבש נספג בגוף מהר ונותן כוחות ללא השקעת אנרגיית עיכול {הפוך מאכילת בשר!} .
 {הדבש: דו- סוכר המתפרק במהירות ונותן לגוף אנרגיה מידית!}
האיסור המוחלט שהטיל שאול גרם בסופו של יום ל: "וַיַּעַט הָעָם אֶל הַשָּׁלָל וַיִּקְחוּ צֹאן וּבָקָר וּבְנֵי בָקָר וַיִּשְׁחֲטוּ אָרְצָה וַיֹּאכַל הָעָם עַל הַדָּם" – העם עט אל הבשר ללא שחיטה. וזאת מפני ש: "וַיָּעַף הָעָם מְאֹד".   
אמנם שאול מזדרז לתקן את המעוות: "הַגִּישׁוּ אֵלַי אִישׁ שׁוֹרוֹ וְאִישׁ שְׂיֵהוּ וּשְׁחַטְתֶּם בָּזֶה וַאֲכַלְתֶּם וְלֹא תֶחֶטְאוּ לַידֹוָד לֶאֱכֹל אֶל הַדָּם וַיַּגִּשׁוּ כָל הָעָם אִישׁ שׁוֹרוֹ בְיָדוֹ הַלַּיְלָה וַיִּשְׁחֲטוּ שָׁם". 
*בעומק הדברים נראה שיונתן נותן אמון בעם המלחמה שידע לטעום כדי צרכו ולא לאכול לתאווה.  שאול אינו נותן אמון בעם וע"י חרם וסייג הוא מנסה לתקן, שאול חושש לרוח נמוכה של העם שאין דרך אחרת לרוממה.
"וַיֹּאמֶר שָׁאוּל נֵרְדָה אַחֲרֵי פלישתים לַיְלָה וְנָבֹזָה בָהֶם עַד אוֹר הַבֹּקֶר וְלֹא נַשְׁאֵר בָּהֶם אִישׁ וַיֹּאמְרוּ כָּל הַטּוֹב בְּעֵינֶיךָ עֲשֵׂה, וַיֹּאמֶר הַכֹּהֵן נִקְרְבָה הֲלֹם אֶל הָאֱלֹהִים".  {פסוק לו'} – הפיסקה באמצע הפסוק מרמזת לתגובת העם!" וַיֹּאמְרוּ כָּל הַטּוֹב בְּעֵינֶיךָ עֲשֵׂה", תעשה מה שאתה רוצה אבל לא אתנו...     העם מפגין חוסר מוטיבציה להמשך הקרב.  לכן הכהן מציע ושאול נגש אל האלוקים לשאול: "וַיִּשְׁאַל שָׁאוּל בֵּאלֹהִים הַאֵרֵד אַחֲרֵי פלישתים? הֲתִתְּנֵם בְּיַד יִשְׂרָאֵל? וְלֹא עָנָהוּ בַּיּוֹם הַהוּא".
שאול מעמיד את עצמו עם יונתן מול כל העם. מדוע?  
מפני שהבדיקה היא: האם האשמה היא במנהיגות או בעם? והתשובה: במנהיגות!
לסיכום מתברר ששניהם צדקו:
רוח הקודש מעידה שצדק שאול ואין לאפשר לעם לאכול שהרי אכלו והסתאבו בבשר.   
העם קם והעיד ביונתן: "הֲיוֹנָתָן יָמוּת אֲשֶׁר עָשָׂה הַיְשׁוּעָה הַגְּדוֹלָה הַזֹּאת בְּיִשְׂרָאֵל חָלִילָה חַי יְדֹוָד אִם יִפֹּל מִשַּׂעֲרַת רֹאשׁוֹ אַרְצָה כִּי עִם אֱלֹהִים עָשָׂה הַיּוֹם הַזֶּה" ועל כן: "וַיִּפְדּוּ הָעָם אֶת יוֹנָתָן וְלֹא מֵת"!  יש לעם הזה רוח גדולה ואפשר וחובה לגלותה ולרוממה.               
במעשה אגג יתברר ששאול במקום לרומם ולהנהיג הולך אחר העם. ודוד לעתיד ימשיך בדרכו של יונתן.

סיכום מלחמות  שאול  {מו –נב}
שאול מצליח במלחמותיו שעל מנת כן בקשו ישראל להם מלך.  המלחמה הקשה והמתמשכת כל ימיו ולא סיים אותה זהו בפלישתים.  תיאור קצר של משפחתו ושריו.
חתימה מעין פתיחה :
1.פתיחה - "וַיַּךְ יוֹנָתָן אֵת נְצִיב פלישתים אֲשֶׁר בְּגֶבַע".      חתימה -  "וַתְּהִי הַמִּלְחָמָה חֲזָקָה עַל פלישתים כֹּל יְמֵי שָׁאוּל". {נב}
2.פתיחה - "וַיִּבְחַר לוֹ שָׁאוּל שְׁלֹשֶׁת אֲלָפִים מִיִּשְׂרָאֵל".    חתימה -  "וְרָאָה שָׁאוּל כָּל אִישׁ גִּבּוֹר וְכָל בֶּן חַיִל וַיַּאַסְפֵהוּ אֵלָיו". {נב}
* חטאו של שאול בהקרבת העולה מוקדם לא הביאה לסיום מלכותו, אע"פ שלכאורה אפשר להבין כך מדברי שמואל אליו. 
פרק יד' חותם בסיכום מפעליו של שאול ונמצאנו למדים שעד כאן ימי המלוכה בצדדיה החיובים. 
פרק טו' מתחיל הנביא בסיפור ימי שאול מחטא השארת העמלקי דרך פחדו מגלית עד לרדיפתו את דוד – זהו תיאור נפילתו של שאול. 

									תלמיד יקר ! סמן  לאחר השינון.
	יד: 	א – ז	יהונתן רוצה לעבור אל מחנה פלישתים ללא ידיעת שאול
	
	
	

		ח- טו	 יהונתן נותן סימן לְנִיצְחוֹנוֹ, וּמַכֵּה בפלישתים
	
	
	

		טז- כג	שאול ושאר הכוחות מצטרפים ופוגעים בפלישתים
	
	
	



ביאורי מילים:
	וּבֵין הַמַּעְבְּרוֹת= גַּיא שֶנִמְצָא בין הַמַּעֲבָרִים
וַיִּגָּלוּ= גִּלוּ את עצמם
כְּבַחֲצִי מַעֲנָה צֶמֶד שָׂדֶה= שִיעוּר מִידַת קרקע קטנה
וַתִּרְגַז הארץ= כולם רָעֲדוּ 
	נָמוֹג= נִשְבַּר (כמו נָמוֹגוּ כל יושבי כנען)
וַיֵּלֶך הָלוֹך וָרָב= הַפַּחָד התרבה אצל הפלישתים
וַיִּזָעֵק= נאסף 
ואיש ישראל נִגַּשׂ= נלחצו לְהִלָחֵם



שאלות
1. מה בִּקש יהונתן לעשות עם נערו? לנצח לבד את הפלישתים 
2. מה שֵם הסלעים הגדולים שֶהִיווּ את הַמַּעְבְּרוֹת?  בוצץ וסנה
3. איזה סימן קבע יהונתן לדעת אם הוא עוֹלֶה וּפוֹגֵעַ בהם? אם יאמרו עלינו אלינו ה' אתנו 
4. כמה הרג יהונתן ונערו במכה ראשונה?  20 איש
5. מה גרם אירוע זה לפלישתים (פסוק טו)? חרדה ומהומה ובריחה
6. מי מצטרף לפגוע בפלישתים? 
1. פסוק כ? שאול וצבאו
2. פסוק כא? העברים שהיו עבדים של פלישתים
3. פסוק כב? כל איש ישראל המתחבאים

השוואות למקורות אחרים
מי משתמש בסימן דומה כדי לפגוע באויבים (ספר שופטים)? גדעון
באיזה אירוע עברו בני ישראל על החרם וזה גרם למכשול (ספר יהושע)? עכן ביריחו

									תלמיד יקר ! סמן  לאחר השינון.
	יד:	כד- לא	שאול מַשְבִּיעַ שלא לאכול באותו יום, יהונתן אוכל מֵהַדְּבַש
	
	
	

		לב- לה	העם נִכְשַל בַּאֲכִילַת הבשר, שאול מונע מֵהֶם מכשול, ובונה מזבח.
	
	
	

		לו- לט	ה' לא עונה לשאול
	
	
	

		מ-מה	יהונתן נִלְכַּד בַּגוֹרָל, העם פּוֹדֶה אותו מִמָוֶת	
	
	
	

		מו- נב	שאול מחזק את המלוכה וּפוֹגֵעַ בְּאוֹיְבֵי ישראל, משפחת שאול	
	
	
	



ביאורי מילים:
	וַיוֹאֶל שאול= הִשְבִּיעַ
בְּיַעְרַת הַדְּבַש= בְּקִינֵי הדבש
וַיָּעַף העם= העם הִתְעָיֵף כי לא אכלו כלום
	וַיָּעַט העם אל השלל= סָרוּ אל השלל 
פֻּצוּ בָּעָם= הִתְפַּזְרוּ והכריזו בעם
יַרְשִיעַ= מַחֲרִיד ומפחיד



שאלות
1. איזו שבועה השביע שאול את עם ישראל? לא לאכול דבר 
2. איזה ניסיון זימן ה' לעם ישראל במלחמה? הם מצאו דבש על פני השדה
3. מדוע אכל יהונתן מהדבש? הוא לא ידע על החרם של אביו
4. על מה כעס יהונתן כשאיש מהעם הֵעִיר לו (פסוק כט)? הצום מחליש את הלוחמים 
5. במה נכשלו עַם ישראל בסיום המלחמה? אכילה על הדם
6. כיצד מנע מהם שאול את המכשול? סידר את השחיטה והאכילה במקומות מסודרים
7. מדוע כאשר שאל שאול בה', ה' לא ענה לו? בגלל שיהונתן עבר על החרם
8. כיצד גילו שיהונתן עבר על השבועה? באורים ותומים
9. האם נהרג יהונתן? ומדוע?  לא, העם הצילו
10. כמה ילדים היו לשאול?  3+2 ומה שמותם? יהונתן מלכישוע וישוי, מיכל ומירב
11. מי היה שר צבא שאול? אבנר בן נר דוד שאול[bookmark: _GoBack]-"ושאול לכד המלוכה על ישראל וילחם סביב בכל אויביו..."
- "כי אין ל-ה' מעצור להושיע ברב או במעט"
-"ארור האיש אשר יאכל לחם עד הערב וניקמתי מאויבי", 





שמואל א פרק יד
פס א-כג:    יהונתן תוקף את פלישתים במעט וה' מושיע
פס כד-מו:  יהונתן עובר על שבועת אביו, שאול מונע מהעם אוכל
פס מז-נב:  מלחמות שאול ופעלו
חלק א יהונתן מחליט לתקוף את מחנה פלישתים
1. מה מציע יונתן לנערו? נעבור את מצב פלישתים
2. "ולאביו לא הגיד". מדוע לדעתך לא שיתף יונתן את אביו בתכניתו? הוא לא היה מסכים
3. הכתוב מתאר את הדרך הכמעט בלתי עבירה בה מתכנן יונתן לעבור. 
    העתק את המילים בפסוק המתארות את הדרך. עובר בין המעברות שיני סלע מהצדדים
4. מדוע בוחר יונתן בדרך הקשה ביותר? לא יעלה על דעת פלישתים שמישהו יגיע
5. העתק את הפסוק המתאר כיצד מצליחים יונתן ונערו לעלות. 
6. לפני שיוצאים למבצע יונתן קובע אות וסימן.
1. מהו האות? אם יאמרו עלו. ה' מסגירם. אם יאמרו דומו, ה' לא יסגירם
2. האין זה ניחוש אשר אסור על פי התורה? (העזר במפרשים) יש כאן בחינה הגיונית של רצונם להילחם
7. "ויגלו שניהם אל מצב פלישתים" פסוק יא- מדוע הם ניגלים בכוונה? כדי לעשות את הבדיקה שלהם
8. איך הגיבו הפלישתים כאשר ראו לפתע שני חיילים ממולם.
9. מה הם אומרים בינם לבין עצמם? הנה עברים יוצאים מן החורים אשר התחבאו שם
10. מה הם אומרים לחיילים שהתגלו? עלו אלינו ונודיעה אתכם דבר
11. המכה הפתיע מאוד את פלישתים והידיעה מתפשטת במהירות.
א. במחנה בשדה חרדה ב. בכל העם   ג. המצב   ד. והמשחית


